CELEX: 62016TN0384
Language: fi
Date: 2016-07-20 00:00:00
Title: Asia T-384/16: Kanne 20.7.2016 – Tri-Ocean Trading v. neuvosto

5.9.2016   
            
            
               FI
            
            
               Euroopan unionin virallinen lehti
            
            
               C 326/30
            
         Kanne 20.7.2016 – Tri-Ocean Trading v. neuvosto
   (Asia T-384/16)
   (2016/C 326/53)
   Oikeudenkäyntikieli: englanti
   
      Asianosaiset
   
   
      Kantaja: Tri-Ocean Trading (George Town, Caymansaaret) (edustajat: P. Saini, QC, barrister R. Mehta ja solicitor N. Sheikh)
   
      Vastaaja: Euroopan unionin neuvosto
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan kantajaa koskevin osin Syyriaan kohdistettavista rajoittavista toimenpiteistä annetun päätöksen 2013/255/YUTP muuttamisesta 27.5.2016 annetun neuvoston päätöksen (YUTP) 2016/850 (EUVL 2016, L 141, s. 125)
            
         
               —
            
            
               kumoamaan kantajaa koskevin osin Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 täytäntöönpanosta 27.5.2016 annetun neuvoston täytäntöönpanoasetuksen (EU) 2016/840 (EUVL 2016, L 141, s. 30)
            
         
               —
            
            
               velvoittamaan neuvoston vastaamaan oikeudenkäyntikuluista.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1.
            
            
               Ensimmäisellä kanneperusteella väitetään, etteivät Syyriaan kohdistettavista rajoittavista toimenpiteistä annetun neuvoston päätöksen 2013/255/YUTP (alkuperäinen päätös) 28 artiklan 1 kohdassa ja Syyrian tilanteen johdosta määrättävistä rajoittavista toimenpiteistä annetun neuvoston asetuksen (EU) N:o 36/2012 (alkuperäinen asetus) 15 artiklan 1 kohdan a alakohdassa tarkoitetut perusteet riidanalaiseen päätökseen ja asetukseen liitettyyn luetteloon sisällyttämiselle täyty.
            
         
               2.
            
            
               Toinen kanneperuste koskee puolustautumisoikeuksien ja tehokasta oikeussuojaa tuomioistuimissa koskevan oikeuden loukkaamista.
            
         
               3.
            
            
               Kolmannella kanneperusteella väitetään, että neuvosto ei noudattanut riidanalaisessa päätöksessä eikä riidanalaisessa asetuksessa perusteluvelvollisuuttaan.
            
         
               4.
            
            
               Neljännellä kanneperusteella väitetään, että kantajan omistusoikeutta rajoitettiin ja mainetta vahingoitettiin perusteettomasti ja kohtuuttomasti.
            
         
               5.
            
            
               Viides kanneperuste koskee ilmeistä arviointivirhettä.